**Styrets beretning 2024**

**STYREMØTER**

Det har vært gjennomført 4 styremøter pluss en del avklaringstelefoner/mailer og drøftinger underveis.

Det har vært avholdt et møte med klubblederne høsten 2024.

**TURNERINGER OG RESULTATER**

**Divisjon 2023/2024**

**1. Divisjon**

Lag Hauge nr  7. Sælensminde -  Hauge - Svendsen - Berg - Moen – Helness

**2.divisjon**

Avdeling A:

Lag Skimmeland nr 7  Skimmeland -Larsen - Nesdal - Rekstad -  Eliassen - Mathiesen - Anfinsen

Avdeling B:

Lag Ueland nr 8   Ueland -  Stangeland - Torgersen - Undheim - Plana – Sægrov

Avdeling C:

Lag Austad nr 5  Austad - Ausad - Austad - Brogeland - Skarpenes - Myhre - Brogeland

**3. Divisjon**

Avdeling G: vunnet av lag T. Brogeland  - Brogeland - Herstad - Osen -  Dalemark Austad - Austad

**4. Divisjon**

Vunnet av lag Burglars & Bears med Landsvik - Tørkli - Bjørlo - Hanson - Trøen - Lagård – Guldbrandsen

**KM Par 023/2024:** Nr 1: Jan Erik Olsen - Fred Arne Moen

                              Nr 2: Tove Haugen - Torild Heskje

                              Nr 3: Hallstein Ofstad - Paul Bang

**KM Mix**:                   Nr 1: Torild Heskje - Thorleif Skimmeland

**KM Mix lag**:             Nr 1:  «Bassinene & Bassene»:

Heskje - Skimmeland - Olsen - Brogeland

**Parfinalen**:                Nr 10: Paul Bang - Hallsten Ofstad

**NM Damelag**:          Nr 1: Lag «Is & Brus»:  Heskje - Vist  - Harding - Fuglestad

**NM junior**:                Nr 1: Kristian Dalemark Austad - Einar Osen

                                  Nr 3: Magnus Sæthre - Anders Brogeland

**EM: Åpen Klasse**

Norge nr 1: Brogeland - Bakke - Aa - Livgård - Helgemo - Grude

**Dameklassen**:

Norge nr 1: Heskje - Vist - Harding - Fuglestad - Øigarden - Grude

**VM junior: Jenter**: Nr 2. Maren Idland Sægrov - Erleta Plana

**Bridgefestivalen**: NM Mix Par: Nr 3: Erik Eliassen - Erleta Plana

                            NM Mix Lag: «Still Going Turbo»

nr 2: Torild Heskje - Gunn Tove Vist -

Svein Gunnar Karlberg .- Jon Egil Furunes

                            NM Damepar: Nr 2 Margrethe Vassøy - Siri Hove

                                              Nr 3: Torild Heskje  - Gunn Tove Vist

**Seriemesterskapet 2024/2025:**

**1.divisjon**

Seriemestere: Rogaland 1, lag Hauge;  Andersbakken - Berg - Evenstad - Heiberg-Evenstad - Moen - Sælensminde – Svendsen

**2. div. avd A:**

5. plass, Rogaland 4, lag «Ueland»;   Ueland - Stangeland - Undheim - Sægrov - Plana

 7. plass Rogaland 2, lag «Austad»:    Austad - Skarpenes - Myhre - Austad - Austad

**2.div. avd B:**

2. plass, Rogaland 5, lag «T. Brogeland»;   Austad - Brogeland - Herstad - Osen – Brogeland - Nordby

**2. div. avd C:**

1. plass, Rogaland 3, lag «Skimmeland»; Anfinsen - Eliassen –

Larsen - Nesdal - Rekstad - Skimmeland

**3. div avd E:**

1. plass  Rogaland 10, lag «Helgesen»; Helgesen - Lunde - Lunde - Tørkli - Kvam - Rønneberg

**4. div:**

1. plass, «lag Veni Vidi Vici»:

Lindesteg - Vassøy - Anfinsen - Solheim - Gjerde - Steinsland

**Mix Realbridge lag 23/24** ble vunnet av “Sirkus Eliassen” med Lindstrøm, Brekka, Bjørlo, Eliassen, Sivertsvik og Bogø på laget.

**Realbridge Online Lag 23/24** ble vunnet av “Gutta tester sklien” med Jørgen Nordby - Are Borgar Landsvik - Johan Bjørkan - Jonas Brekke - Einar Osen - Kristian Dalemark Austad på laget.

**Marit Sveaas International Tournament:**

1. plass: Fred Arne Moen - Jan Petter Svendsen

**Blue Ribbon Pairs i Las Vegas:**

Mona Lindstrøm og Geir Brekka kom til finalen. De ble til slutt nr 27 av 360 par.

**NM Klubblag 2023/2024:**

Lag «Klepp BK Undheim» kom til finalen, der de ble nr 8. Undheim - Herland - Stangeland -  Ueland - Plana – Sægrov

**Andre prestasjoner**

Torild Heskje spilte OL, men røk ut i kvartfinalen. Hun fikk sølv i NM mix-lag og bronse i dame-par. Torild skal spille VM i August i år. Det skjer i Danmark.

**ORGANISERING OG DRIFT**

Ny hjemmeside ble lansert i høst og Tonje Brogeland er ansvarlig for disse.

Styret har satt i gang eget opplegg for å utvikle flere turneringsledere i kretsen. Dette arbeidet er ledet av Odd Arild Varhaug. Det er 6 personer som deltar. Kretsen ønsker å bruke egne turneringsledere i størst mulig grad fremover.

Regnskapet i kretsen har vært ivaretatt av Tanja Cecilie Gilje. Arbeidet er blitt utført til alles tilfredshet. Grunnet omorganiseringer i kretsen ønsket hun å fratre denne stillingen. Styret har inngått ny avtale med Viego AS, som vil gjøre denne jobben fremover. Viego AS har lang erfaring med å føre regnskap for bridgekretser og bridgeklubber. Vi takker Tanja for god innsats i mange år og setter pris på at hun er positiv til arbeidet med overføring av kunnskap til andre. Endringen medfører at styret må få egen kasserer.

**Kurser og opplæring**

Tidligere har kretsen prøvd å etablere en form for bridgeakademi. Denne ordningen har vist seg å være krevende og kostbar. Styret har derfor valgt å avvikle dette opplegget. Kursing overføres til klubbene, og kretsen ønsker å støtte arbeidet i klubbene med blant annet etablering av en egen opplæringsansvarlig. Dag Inge Torgersen, vil hjelpe til i de klubber der det er ønsker og behov for dette.

Hinna Bridgeklubb og Sola Bridgeklubb har gjennomført kurser i året som gikk. Styret antar at den økte medlemsutviklingen inneværende år er en konsekvens av blant annet aktiviteten på dette området. Styret retter en takk til alle frivillige som bidrar i dette arbeidet.

Hyggeturneringer er en ny turneringsform i kretsen. Den skal fungere som et «springbrett» for nyere spillere fra kurs eller hjemmespilling, til klubbspilling. Her spiller helt nye spillere med erfarne spillere, og det er fokus på sosialt samvær og læring ved bordene.

**Kortlegging i kretsen.**

Kortleggingen utføres av Erleta Plana. Etter en noe krevende situasjon i fjor, etter at vår ildsjel og nestor Bjørn Svela døde, så ser det ut som tingene er på plass igjen. Kretsen setter pris på å få låne lokaler av Atle Lunde. Det er kjøpt inn en del nye kort i løpet av fjoråret og flere nye kort er kjøpt inn inneværende år. Det gjør at kortleggingsmaskinene fungerer bedre, kortleggingen blir enklere og spillerne får bedre en opplevelse.

Kortleggingsmaskinene begynner å bli gamle. Takk til Are Nesdal som har lagt ned en del timer med å få disse til å fungere i løpet av året. Kostnader på reparasjoner eller innkjøp av nye maskiner vil man måtte budsjettere for på kort eller lengre sikt. Dagens pris på en ny slik maskin er ca 50.000 kr.

Prisen for legging av kort er satt opp til 3,5 pr dublat. Det resulterer i at kortregnskapet igjen kan gi et overskudd på nivå med årene før Covid, og bidrar videre til at man kunne øke lønna til kortlegger, samt sette av penger til fremtidige investeringer.

**Medlemsutvikling**

Per dags dato er det 573 medlemmer i kretsen, dette er en økning på 63 medlemmer fra 2023. Før Coronaen – i 2019 hadde kretsen 641 medlemmer, og tallet har gått ned siden den gang, før en medlemsøkning igjen nå.

**Sandnes Juniorbridge**, ledet av Kristin Idland og med god støtte fra flere gode bridgespillere i kretsen, har god erfaring med lek og lær konseptet de kjører annenhver fredag på Austrått skole. Noen av våre beste juniorspillere – Maren Idland Sægrov og Erleta Plana er et direkte resultat av denne satsingen. I tillegg øker samarbeidet med Gjermund Rekstad som er primus motor for bridge i skolen i Stavanger.

**Flekkefjord bridgeklubb** fortsetter sin satsing på såvel juniorsiden som rekruttering av eldre spillere. Dette gir også svært gode resultater som vises ved at fire spillere er juniorlandslagsspillere, og tre av spillerne kom på pallen (1. og 3. plass) i 2023 Nm for junior.

**Rekruttering av spillere i skolen**

**av Gjermund Rekstad**

**Bakgrunn for bridge i undervisningen**

«Da jeg begynte med bridge i en 7. klasse høsten 2023 var intensjonen å gi et tilbud til elever med spesielle behov. Behovene var sammensatte, men trening på sosiale relasjoner var sentralt.

**Umiddelbar effekt på sosiale relasjoner**

Jeg så en umiddelbar effekt. Introverte elever kunne plutselig diskutere situasjoner med de tøffeste i klassen. Etter hvert introduserte jeg spillet for hele klassen med de “forsiktige elevene” som instruktører. Lærere i en parallellklasse ønsket at også de ville prøve, der var det andre utfordringer, men fellesnevneren her var behov for sosial trening.

**Motiverte elever**

Inneværende skoleår har jeg en stor 5.klasse, med yngre og mindre selvstendige elever. Kunne dette fungere? Jeg starta med “et bord” på fire elever. De ble umiddelbart fenga.  Det var motiverende, og de ville spille så mye som mulig. Elevene i denne lille gruppa tilhørte enkelt sagt hver sin sosiale gruppe. Etter introduksjonen av bridge kan vi ane en mer flyt mellom gruppene som naturlig nok oppstår i en klasse på nær 30 elever. Etter hvert har hele klassen begynt, og jeg ser bare motiverte elever. Ti av elevene har også møtt opp i den lokale juniorbridgeklubben.

**Solid verktøy for sosial utvikling**

Sosialt er det ingen tvil om at bridge er et solid verktøy å bruke i klassesammenheng for en lærer. Faglig har jeg ikke nok materiale til å se i hvilken grad det har effekt, men gjennom hvert bridgespill på 10 minutter er det tydelig at elevene kommer innom flere punkter i læreplanen. De diskuterer problemer, alternativer og utarbeider avtaler underveis i spillet.»

**ØKONOMI**

**Kommentarer til regnskapet**

Regnskapet for 2024 viser et underskudd på 58 000. Kretsen har kr 180 000 på konto og 48 000 i kundefordringer. Likviditeten er god.

I 2023 hadde kretsen ansvar for NM, og derfor er både kostnader og inntekter – blant annet sponsorinntekter høyere enn i 2024.

Underskuddet kan forklares med lønnskostnader som burde vært bokført i 2023 på 21 000 og ikke mottatte spillepenger for divisjonen på 33 000. Disse er delvis mottatt i 2025 og noen blir purret på i denne tiden. Inneværende år er kostnader og inntekter periodisert likt (unntatt divisjonen).

Kretsen har gitt kr 4000 i støtte til Flekkefjord Juniorbridgeklubb i forhold til deltagelse i internasjonal turneringer.

Det er bokført innkjøp av kortstokker for 11 000 i 2024, det er videre blitt kjøpt inn kortstokker for 18 000 i 2025. Det er kjøp inn medaljer for 6000, disse varer i lang tid fremover.

Dersom man ser kursvirksomheten i kretsens regi under ett (2023/2024) viser tiltaket et underskudd på ca 35 000 kr. Da denne ble avviklet reduserte forretningsfører sin lønn med 30.000 kr (som var tilegnet arbeid med kurs) og resultatet ble et mindre underskudd. Uansett mener styret at det var en ubalanse i hvem som fikk betalt for arbeid i denne sammenheng, og hvem som ikke fikk betalt.

Alle turneringene som kjøres i kretsens regi skal gi et lite overskudd. Styret fremlegger et budsjett for 2025 med overskudd på 17.000 kr, som fremlegges på årsmøtet.